Publication: Magyar Közlöny
Issue: MK-2006-20 (Year: 2006, Number: 20)
Era: 2004-2010
Section: 243/2003. (XII.17.) Korm. rendelet a Nemzeti Alaptanterv kiadásáról, bevezetéséről és alkalmazásáról.)
Paragraph Index: 4557

g) Megfelelően tudja használni a zenei szakkifejezéseket Tárgyi feltételek  Hangszerek (zongora vagy pianínó, furulya)  Zenehallgatáshoz hagyományos és CD lemezek,  Hangszalagok, lemezjátszó, magnetofon, CD-ROM,  Számítógép  Írásvetítő  5 vonalas tábla  Kórusénekléshez próbaterem, énekkari dobogó A szükséges tankönyvek, segédkönyvek és egyéb taneszközök jegyzéke  Pécsi Géza–Uzsalyné Pécsi Rita: Kultúrák kulcsai KC-0003/1-1  Pécsi Géza–Uzsalyné Pécsi Rita: Kulcs a muzsikához CD-sor (NAT) KC-0004/1  Pécsi Géza–Uzsalyné Pécsi Rita: Kulcs a muzsikához. Énektár 2. (NAT) KC-0002/1  Szitha Tünde: Orfeusz hangzó zenetörténet 8. Magyar zene századai. MR-0019 A tananyagelsajátítás, az ellenőrzés és az értékelés módszerei A tananyagelsajátítást szolgáló módszerek Az ellenőrzést szolgáló módszerek Az értékelést szolgáló módszerek  A tiszta éneklés gyakorlása: intonáció, artikuláció  Magyar népdalok éneklése, egyszólamú éneklés gyakorlása  A gregorián melizma éneklés technikájának gyakorlása  Homofon és polifon éneklési módok értelmezése és gyakorlása  Zsoltározó éneklés gyakorlása  Korstílusok felismerésének gyakorlása – zenehallgatás segítségével  A magyar népzene sajátosságainak megfigyelése és elemzése  Hangközök felismerése  Dallamírási gyakorlatok ( táblán és kottafüzetben )  Műfajok felismertetése  Zenei írás-olvasás gyakorlása  Egyéni és közös éneklés – szöveggel, szöveg nélkül, szolmizálva  Írásbeli házi feladat  Írásbeli feladatmegoldás az iskolában  Egyszólamú és többszólamú éneklési gyakorlatok az iskolában  Zenetörténeti ismeretek mérése szóbeli feleltetéssel és tesztlapokkal  Hagyományos osztályozás  Elemző szóbeli minősítés  Elemző írásos minősítés  Analitikus pontozás  A tanuló önértékelése 2006/20/II. szám $ VIZUÁLIS KULTÚRA 9–10. évfolyam 2006/20/II. szám A Vizuális kultúra kerettanterv a Képességfejlesztő és értékőrző kerettanterv /KÉK/ keretei között a gimnázium 9–10. évfolyam számára kimunkált, a gyakorlatban több ízben kipróbált, környezetkultúra és vizuális kommunikáció centrikus, a NAT-hoz igazított részletes kerettanterv. A tantervet és taneszközeit használhatják, választhatják azok az iskolák (pedagógusok), akik a Képességfejlesztő és értékőrző kerettanterv szerint dolgoznak. A Vizuális kultúra kerettanterv tanulásához-tanításához javasolt időkeret: Évfolyam 9. 10. Heti óraszám $1 $1 Az KÉK kerettanterv és a NAT viszonyának jellemzői A Vizuális kultúra kerettanterv a Művészetek műveltségi terület Vizuális kultúra részműveltségi területére terjed ki. A kerettanterv a részműveltségi terület követelményeit teljes mértékben lefedi. A NAT követelményeken felül részletes követelményeket ír elő a kerettanterv a környezet rendeltetésszerű használatára vonatkozóan. A környezetet jóval tágabban értelmezi (a természeti környezettől, az épített környezeten át a mindennapi használati tárgyakig). A kifejezés, képzőművészet tanulását kora kisiskolás kortól XX. századi és kortárs képzőművészeti alkotások (valóságos alkotások és reprodukciók) ismétlődő észlelése révén segíti. A kerettanterv tematikus tananyaga minden évfolyamon lehetőséget teremt a látható világ valamennyi dimenziójának (fény, szín, forma, tér, mozgás) tanulmányozására, és – változatos technikákkal történő – kifejezésére. A Vizuális kultúra tantárgy a NAT 2003 célkitűzéseinek megfeleltethetően természetszerűleg tevékenységorientált tantárgy, ahol a tevékenységek különböző – elsősorban vizuális – képességek és kompetenciák fejlesztését hivatottak szolgálni. A tananyag spirális szerkezete lehetőséget ad a képességek, kompetenciák folyamatos fejlesztésére és a differenciálásra, hiszen a tevékenységtípusok évről évre visszatérnek egyre mélyebb tartalom közvetítésével, és egyre speciálisabb tevékenységek formájában. A kerettanterv a NAT műveltségi területek oktatásának közös követelményei közül a Környezeti nevelésre és az Információs és kommunikációs kultúrára (azaz a vizuális kommunikációs kultúra) fejlesztésére helyezi a fő hangsúlyt. Ezen kívül segíti a Hon- és népismeret követelményeinek teljesítését (bár erre elsősorban a Képességfejlesztő és értékőrző kerettanterv Népismeret-néprajz, valamint Honismeret és Helytörténet kerettantervei hivatottak). Segíti továbbá a Tanulás és a Felkészülés a felnőtt lét szerepeire közös követelményeinek teljesítését, azáltal, hogy valamennyi évfolyamon – a vizuális kultúra tanulásán túl – a vizuális kommunikáció, valamint a képzőművészetek nyújtotta önművelési lehetőségeket kínálja fel a tanulóknak. Ezek mellett jelentős mértékben hozzájárul az Énkép- és önismeret, Európai azonosságtudat – egyetemes kultúra, illetve az Információs és kommunikációs kultúra fejlesztéséhez is. A kerettanterv jellemzői A Vizuális kultúra – illeszkedve a Képességfejlesztő és értékőrző kerettanterv tantárgyainak struktúrájához – az alábbi részekre tagolódik évfolyamonként: célkitűzésekre, tematikus tananyagra, tanulási programra, teljesítményre. A célkitűzések a személyiségdimenziók mentén veszik számba az adott évfolyamon fejlesztendő szükségleteket, attitűdöket, képességeket, alakítandó énkép- és világképelemeket. A tematikus tananyag taxonomizált ismeretrendszert tartalmaz. A valóság, a kultúra, az érték világából kiválasztott tanulási-tanítási követelményekké tett ismereteket írja le. A tanulási program a tanulók által elvégzendő tevékenységeket rögzíti. A teljesítmények azok a kerettantervi követelmények, amelyeket a tanulóknak kell produkálniuk ahhoz, hogy az adott évfolyam végén legalább megfelelt (elégséges) teljesítményminősítést szerezzenek. Az egyes kerettantervi részek kölcsönösen megfeleltetettek egymással. Azaz valamennyi témához (lásd: tematikus tananyag) tanulói tevékenységek (lásd: tanulási program) kapcsolódnak, illetve valamennyi témához és tevékenységhez teljesítménykövetelmények rendelődnek. A kerettanterv teljesítménykövetelményeit – a bábozás foglalkozásokon való aktív részvétellel – bármely tanuló teljesíteni tudja. 2006/20/II. szám A kerettanterv alkalmazásához szükséges feltételek A Vizuális kultúra kerettantervet a környezetkultúra iránt érzékeny, a vizuális kultúra egyes részterületein felkészült, rajz szakos egyetemi szintű tanári diplomával rendelkező pedagógus eredményesen taníthatja. A kerettanterv szerinti tanulást segítő pedagógusnak felkészültnek kell lennie a vizuális információk tekintetében, továbbá a legváltozatosabb vizuális médiumok ismeretében és a kortárs vizuális művészetekben. A környezet rendeltetésszerű használatának képességeit, szintén birtokolnia kell. A tanítandó vizuális technikákat és műveleteket biztonsággal kell használnia, és legalább egy képzőművészeti és/vagy kézműves technikát alkotó módon kell művelnie. A kerettanterv különösebb tér- és időszervezést nem igényel. A kerettantervben szereplő tevékenységek tanulásához nem szükséges külön terem. A rajz szaktanterem megléte viszont nem hátrány. Fontos azonban elkülönített térben (rajzszertárban) tárolni a program kivitelezéséhez szükséges anyagokat és eszközöket. A kerettanterv tanulásához-tanításához saját fejlesztésű tankönyvek és tanítási segédletek állnak rendelkezésre, amelyek a tankönyvpiacon megtalálhatók (A látás világa című tankönyvcsalád könyvei). A Vizuális kultúra tanulásának céljai a 9–10. évfolyamon Vizuális nyelv, vizuális kommunikáció Tanulják meg a tanulók a legfontosabb síkbeli és térbeli kifejezőeszközök, az alapvető ábrázolási konvenciók, kompozíciós és szerkesztési eljárások használatát. Szerezzenek gyakorlatot a látvány, a jelenség, a jel, a tárgy, a kép, a műalkotás megfigyelésében, leírásában, megértésében, elemzésében. Váljanak képessé a vizuális jelenségek és vizuális információk megértésére, gondolataik változatos, közérthető (értelmező, eligazító, kifejező, közlő, magyarázó) vizuális megjelenítésére. Alakuljon ki bennük a vizuális információt megbecsülő, ám kritikusan fogadó attitűd. Tanulják meg a legfontosabb ábrázolási és tervezési eljárásokat önállóan alkalmazni. Ismerjék meg a vizuális kommunikáció műfajait, továbbá történetének jelentősebb eseményeit (reneszánsz perspektíva, fotózás felfedezése, elektronikus médiumok megjelenése). Ismerjék meg az alapvető grafikai, festészeti, konstruáló eljárásokat. Tanuljanak meg szabadkézi rajzot készíteni, ábrát szerkeszteni, színes technikákat alkalmazni, makettet, modellt konstruálni informáló céllal. Lehetőség szerint sajátítsák el egy technikai médium (fotó vagy video) használatát. Kifejezés, képzőművészet Váljanak képessé a tanulók a mindennapi látványok esztétikumának és a művészeti élményeknek a befogadására, átélésére, a műalkotások megítélésére. Tanulják meg élményeiket, érzelmeiket, fantáziaképeiket, gondolataikat kifejezni változatos képi és plasztikai eszközökkel. Szerezzenek jártasságot a hagyományos és új vizuális kifejezési technikák használatában. Tanuljanak meg véleményt mondani a művészet műfajairól, képzőművészeti, építészeti, iparművészeti, fotóművészeti és filmművészeti alkotásokról. Ismerjék meg több jelentős művész életútját, jellemző kifejezőeszközeit, kiemelkedő alkotását. Alakuljon ki bennük pozitív attitűd környezetük vizuális esztétikai értékei iránt. 2006/20/II. szám Tárgy- és környezetkultúra Váljanak képessé a tanulók egyszerű tárgyak és terek megtervezésére, önálló megkonstruálására. Tanulják meg biztonsággal használni a tárgykultúra modellezőanyagait és eszközeit. Szerezzenek jártasságot néhány kézműves technikában, valamint a szerelés, az építés és a modellezés műveleteiben. Tanuljanak meg különféle tárgyakat, árucikkeket, épületeket leírni, elemezni és értékelni a használhatóság, a gazdaságosság, az anyag, a szerkezet, a megmunkálás, a méret megválasztása, a díszítés módja szempontjainak figyelembevételével. Tanulják meg rendeltetésüknek megfelelően használni környezetüket, környezetük tárgyait. Értsék meg a környezetkultúra lényegét, fontosságát, alakuljon ki bennük pozitív attitűd a kultúrált környezet iránt. Váljanak képessé arra, hogy elítéljék a környezetet rongáló, károsító tevékenységeket, magatartást. Javasolt óraszám Évfolyam 9. 10. Óraszám (hetente) $1 $1 * Az 5–10. évfolyamon a Művészettörténettel együtt használható fel az óraszám. Taneszköz Évfolyam Raktári szám Cím 9–10. Sebők Zoltán: Az új művészet fogalomtára 1945-től napjainkig. Orpheusz Kiadó, 1997. Jelmagyarázat $ = kötelezően választandó ☺ = szabadon választható b = lehetőség szerint csoportbontással = szabadon választható kerettantervi ajánlás 2006/20/II. szám Tanulási cél, tematikus tananyag, tanulási program, teljesítmény

Source: https://magyarkozlony.hu/hivatalos-lapok/181e01c47f39bd30e518c4a0489cc8bbbeffded6/dokumentumok/9f438c404641f852531e9f174ea6bd1cd948fbb0/letoltes